Monet pakolaiset Suomessakin epäilevät Kiinan varjostavan heitä – ”Turisteja” ilmestyy kummallisesti valokuvaamaan ja tapahtumia häiriköidään

Suomessa pakolaisvakoilua ei ole kriminalisoitu, mutta suojelupoliisin mukaan sitä tapahtuu täälläkin.

Japanilaiseksi turistiksi esittäytynyt mies kuvasi hyvin pitkään uiguurimielenosoittajia Senaatintorilla.­

Suomi on tiettävästi ensimmäistä kertaa kytketty oikeudessa pakolaisvakoilutapaukseen. Tukholmassa tuomittiin kesäkuussa vankeuteen tiibetiläismies, joka oli kerännyt tietoja Ruotsissa asuvista tiibetiläisistä Kiinan pyynnöstä.

Mies kävi tiuhaan Puolassa, ja siellä hän luovutti tietojaan kiinalaisdiplomaatille, joka oli myös tiedustelu-upseeri. Miehelle maksettiin vakoilusta.